Komisijos reglamentas (EEB) Nr. 936/79
1979 m. gegužės 11 d.
dėl galvijų mėsos klasifikavimo bendrojo muitų tarifo 02.01 A II a 4 aa subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma bendrojo muitų tarifo nomenklatūrą [1], su paskutiniais pakeitimais, padarytais Reglamentu (EEB) Nr. 280/77 [2], ypač į jo 3 straipsnį,
kadangi, siekiant užtikrinti vienodą bendrojo muitų tarifo nomenklatūros taikymą, reikia priimti nuostatas dėl galvijų perskirtų priekinių ketvirčių, šviežių arba atšaldytų, nuo kurių atskirtas sprandas ir kaklas, tarifinės klasifikacijos;
kadangi bendrojo muitų tarifo, pridėto prie Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EB) Nr. 882/79 [4], 02.01 A II a 4 aa subpozicijoje nurodoma galvijų mėsa, šviežia arba atšaldyta, su kaulais (kaulas neišpjautas);
kadangi bendrojo muitų tarifo 2 skirsnio 1 A pastabos e punkte tiksliai apibrėžiami perskirti priekiniai ketvirčiai visų pirma nurodant, kad tai yra priekinės skerdenų pusių dalys su visais kaulais; kadangi tokie produktai, nuo kurių atskirtas sprandas ir kaklas, negali būti laikomi perskirtais priekiniais ketvirčiais;
kadangi minėti produktai turi būti klasifikuojami kaip galvijų mėsa, šviežia arba atšaldyta, kita, su kaulais (kaulas neišpjautas) 02.01 A II a 4 aa subpozicijoje;
kadangi šiame reglamente nustatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Švieži arba atšaldyti perskirti priekiniai galvijų ketvirčiai, nuo kurių atskirtas sprandas ir kaklas, klasifikuojami tokioje bendrojo muitų tarifo subpozicijoje:
02.01 Galvijų mėsa ir valgomieji subproduktai priskiriami pozicijai Nr. 01.01, 01.02, 01.03 ir 01.04 - švieži, atšaldyti arba sušaldyti:
A. Mėsa:
II. Galvijų:
a) šviežia arba atšaldyta:
4. Kita:
aa) su kaulais (kaulas neišpjautas)
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. gegužės 11 d.